**บทที่ 1**

**บทนำ**

**1.1 หลักการและเหตุผล**

ปัจจุบันนี้การทำงานแทบจะทุกในสาขาอาชีพได้มีการเปลี่ยนระบบการทำงานแบบเดิมที่เป็นการเก็บข้อมูลต่าง ๆ ลงในแฟ้มเอกสาร การค้นหาแฟ้มเอกสารซึ่งใช้เวลานาน การคำนวณต่าง ๆ ที่ไม่ค่อยมีความถูกต้องแม่นยำมาเป็นการนำคอมพิวเตอร์และเทคโนโลยีต่าง ๆ เข้ามาช่วยในการทำงาน ซึ่งการนำคอมพิวเตอร์และเทคโนโลยีเข้ามาใช้จะมาช่วยลดภาระงานได้เป็นอย่างมาก ไม่ว่าจะเป็นในเรื่องของการจัดเก็บข้อมูล การค้นหาข้อมูล การคำนวณเงิน การตรวจเช็คสต๊อกสินค้า การออกใบเสร็จ การสรุปรายรับ-รายจ่ายหรือใบสั่งสินค้าต่าง ๆ ซึ่งสามารถทำได้สะดวก รวดเร็ว ประหยัดเวลา มีความถูกต้องแม่นยำสูง จึงทำให้ปัจจุบันบริษัท หน่วยงานหรือร้านค้าต่าง ๆ ได้นำคอมพิวเตอร์และเทคโนโลยีมาช่วยในการทำงานมากขึ้นเรื่อย ๆ

ร้านค้าที่จัดตั้งขึ้นมากมายนั้นยังขาดความสะดวก รวดเร็วเท่าที่ควร เพราะในร้านค้าเหล่านั้นยังไม่มีระบบสารสนเทศและเทคโนโลยีเข้ามาใช้งาน จากเดิมที่เคยใช้เครื่องคิดเลข ในการคำนวณ บางครั้งอาจทำให้การคิดเงินนั้นผิดพลาด ไม่แม่นยำ การออกใบสั่งซื้อสินค้ายังต้องใช้วิธีจดบันทึกอาจทำให้เสียเวลาและเกิดควาผิดพลาดได้ การตรวจสอบสินค้าคงคลังก็ต้องตรวจด้วยตัวเอง อาจจะตกหล่นและใช้เวลานานในการตรวจสอบแต่ละครั้ง จึงทำให้ไม่สามารถตรวจสอบสินค้าคงคลังได้อย่างสะดวกและรวดเร็วเท่าที่ควร การบริการลูกค้ายังมีความล่าช้า ในช่วงเวลาที่ลูกค้ามาใช้บริการเป็นจำนวนมากหรือในช่วงที่พนักงานทำงานคนเดียว ไม่มีใครมาช่วย ทำให้ลูกค้าต้องรอนาน ไม่มีความสะดวกสบาย เพราะเหตุนี้จึงทำให้เกิดปัญหามากมายตามมา

ดังนั้นผู้จัดทำจึงได้มองเห็นความสำคัญที่จะนำคอมพิวเตอร์และเทคโนโลยีมาประยุกต์ใช้ให้เกิดระบบสารสนเทศที่มีประโยชน์มากยิ่งขึ้น เพราะการดำเนินธุรกิจในปัจจุบันก็ต่างนำเทคโนโลยีที่ทันสมัยเข้ามาช่วยในการทำงาน ซึ่งการนำคอมพิวเตอร์และเทคโนโลยีเข้ามาช่วย การเพิ่มความปลอดภัยให้กับระบบบริหารจัดการร้านค้า การคำนวณราคาสินค้า การตรวจสอบสินค้าคงคลัง การสรุปรายรับ-รายจ่ายในแต่ละเดือน รวมถึงการออกรายงานต่าง ๆ ที่จะสามารถช่วยลดปัญหาและภาระต่าง ๆ ที่จะเกิดขึ้นได้และทำให้ร้านค้ามีข้อมูลที่มีความเป็นระเบียบมากยิ่งขึ้น

**1.2 วัตถุประสงค์**

1.2.1 เพื่อพัฒนาระบบบริหารจัดการร้านค้า

1.2.2 เพื่อประเมินความพึงพอใจของผู้ใช้ที่มีต่อระบบบริหารจัดการร้านค้า

**1.3 สมมติฐานของการทำปริญญานิพนธ์**

ผู้ใช้งานระบบ 30 คน หลังจากทดลองใช้ระบบแล้วมีความพึงพอใจไม่น้อยกว่าร้อยละ 80

**1.4 ขอบเขต**

ระบบบริหารจัดการร้านค้าเป็นระบบที่ทำงานได้บน Web Browser ซึ่งประกอบด้วยขอบเขตการทำงานดังนี้

1.4.1 ระบบรักษาความปลอดภัย

1.4.1.1 ระบบสามารถ Login เข้าสู่ระบบและ Logout ออกจากระบบได้

1.4.1.2 ระบบสามารถเพิ่มผู้ใช้งานได้

1.4.1.3 ระบบสามารถลบผู้ใช้งานได้

1.4.1.4 ระบบสามารถแก้ไขผู้ใช้งานได้

1.4.2 ระบบสินค้าคงคลัง

1.4.2.1 ระบบสามารถเพิ่มรายการสินค้าได้

1.4.2.2 ระบบสามารถลดรายการสินค้าได้

1.4.2.3 ระบบสามารถแก้ไขรายการสินค้าได้

1.4.2.4 ระบบสามารถตรวจสอบสินค้าคงคลังได้

1.4.3 ระบบคำนวณราคาสินค้า

1.4.3.1 ระบบสามารถคำนวณราคาสินค้าได้ถูกต้อง

1.4.4 ระบบออกรายงาน

1.4.4.1 ระบบสามารถออกใบเสร็จได้

**1.5 เครื่องมือที่ใช้ในการดำเนินงาน**

1.5.1 ฮาร์ดแวร์ (Hardware)

1.5.1.1 คอมพิวเตอร์พกพา จำนวน 1 เครื่อง มีคุณสมบัติดังนี้

ก) หน่วยประมวลผลกลาง (CPU) Intel Core I7

ข) หน่วยความจำหลัก (RAM) 8 กิกะไบต์

ค) ฮาร์ดดิสก์ (Hard disk) มีความจุ 500 กิกะไบต์

1.5.2 ซอฟต์แวร์ (Software)

1.5.2.1 ระบบปฏิบัติการ Microsoft Windows 10

1.5.2.2 โปรแกรม Adobe Dreamweaver CS6 ใช้ในการเขียนโปรแกรมระบบ

1.5.2.3 โปรแกรม Appserv 8.6.0 ใช้ในการสร้างฐานข้อมูล

1.5.2.4 โปรแกรม Microsoft Visio 2016 ใช้ในการวิเคราะห์และออกแบบระบบ

1.5.2.5 โปรแกรม Adobe Photoshop CS6 ใช้ในการตกแต่งภาพเพื่อนำมาใช้ในระบบ

1.5.2.6 โปรแกรม Microsoft Word 2016 ใช้ในการจัดทำเอกสารปริญญานิพนธ์

**1.6 ประโยชน์ที่คาดว่าจะได้รับ**

1.6.1 ได้ระบบที่มีการจัดการสินค้าภายในร้าน

1.6.2 ทำให้ทราบรายรับ-รายจ่าย

1.6.3 ทำให้สามารถทราบถึงจำนวนสินค้าที่มีอยู่ในร้านค้าได้

1.6.4 ทำให้เกิดความสะดวกแก่พนักงานและเจ้าของร้าน

1.6.5 ทำให้ประหยัดต้นทุนด้านเอกสาร ลดความซ้ำซ้อนของการเก็บข้อมูลหรืองานต่าง ๆ

1.6.6 ช่วยให้ทางร้านค้าบริการมีความน่าเชื่อถือต่อลูกค้ามากขึ้น

**1.7 ขั้นตอนการดำเนินงาน** แผนการดำเนินงานระบบบริหารจัดการร้านค้า ได้ดำเนินงานตามวงจรการพัฒนา SDLC (The System Development Life Cycle) ซึ่งมีขั้นตอนการดำเนินงานดังนี้

1.7.1 การวิเคราะห์ปัญหา (Problem Analysis) ค้นคว้าข้อมูลที่เกี่ยวข้องกับปริญญานิพนธ์และศึกษาระบบ เพื่อนำข้อมูลที่ได้มาวิเคราะห์ปรับปรุงให้เข้ากับปริญญานิพนธ์

1.7.2 ศึกษาความเป็นไปได้ (Feasibility Study) ค้นคว้าข้อมูลที่เกี่ยวข้องกับการพัฒนาระบบบริหารจัดการร้านค้า

1.7.3 วิเคราะห์ความต้องการของผู้ใช้ (User Requirement Analysis) จำลองแบบความต้องการของข้อมูลที่รวบรวมได้ เพื่อพัฒนาฐานข้อมูลระบบบริหารจัดการร้านค้าที่จะต้องนำไปใช้งาน

1.7.4 การออกแบบฐานข้อมูล (Database Design) ที่ใช้ในการทำงานของระบบบริหารจัดการร้านค้า

1.7.5 การออกแบบและพัฒนาโปรแกรม (Implementation) ทำการสร้างระบบบริหารจัดการร้านค้าเพื่อนำไปใช้งานได้จริง

1.7.6 ทำเอกสารประกอบโปรแกรม (Documentation) ทดสอบความถูกต้องในแต่ละส่วนของระบบบริหารจัดการร้านค้าและจัดทำเอกสารที่เกี่ยวกับปริญญานิพนธ์

1.7.7 การติดตั้งและบำรุงรักษาโปรแกรม (Program Maintenance) ทำการติดตั้งระบบบริหารจัดการร้านค้าและแก้ไขปัญหาก่อนนำไปใช้งานจริง

**1.8 ระยะเวลาการดำเนินงาน**

**ตารางที่ 1-1** ระยะเวลาดำเนินการพัฒนาระบบบริหารจัดการร้านค้า

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| กิจกรรม | พ.ศ.2560 | | | | | พ.ศ.2561 | | |
| ม.ค. | ก.พ. | มี.ค. | เม.ย. | ธ.ค. | ม.ค. | ก.พ. | มี.ค. |
| 1. การวิเคราะห์ปัญหา |  |  |  |  |  |  |  |  |
| 2. ศึกษาความเป็นไปได้ |  |  |  |  |  |  |  |  |
| 3. วิเคราะห์ความต้องการของผู้ใช้ |  |  |  |  |  |  |  |  |
| 4. การออกแบบฐานข้อมูล |  |  |  |  |  |  |  |  |
| 5. การออกแบบและพัฒนาโปรแกรม |  |  |  |  |  |  |  |  |
| 6. ทำเอกสารประกอบโปรแกรม |  |  |  |  |  |  |  |  |
| 7. การติดตั้งและบำรุงรักษาโปรแกรม |  |  |  |  |  |  |  |  |