**ชื่อ** : นางสาวนภัสสร ศรีจันทร์

นางสาวปรีดารัตน์ จุทอง

**ชื่อปริญญานิพนธ์**  : ระบบจองคิวสอบโปรเจคออนไลน์

**สาขาวิชา** : เทคโนโลยีสารสนเทศ**-**คณะอุตสาหกรรมและเทคโนโลยี

มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล

**ที่ปรึกษาปริญญานิพนธ์** : อาจารย์วิลาวรรณ สุขชนะ

**ปีการศึกษา** : 2562

**บทคัดย่อ**

ปริญญานิพนธ์นี้จัดทำขึ้นเพื่อพัฒนาระบบจองคิวสอบโปรเจคออนไลน์ โดยปัจจุบันมีการนำเทคโนโลยีที่ทันสมัยเข้ามาช่วยในการทำงาน ซึ่งการนำคอมพิวเตอร์และเทคโนโลยีเข้ามาช่วย จะอำนวยความสะดวกทั้งอาจารย์และนักศึกษา ในการทำนัดเพื่อขอขึ้นสอบปริญญานิพนธ์ รวมถึงการออกรายงานต่าง ๆ ที่จะสามารถช่วยลดปัญหาและภาระต่าง ๆ ที่จะเกิดขึ้นได้และทำให้อาจารย์และนักศึกษามีข้อมูลที่เป็นระเบียบมากยิ่งขึ้น

ระบบจองคิวสอบโปรเจคออนไลน์ ได้พัฒนาในรูปแบบของเว็บแอพพลิเคชัน แบ่งออกเป็น 3 ส่วน คือ 1) การใช้งานในส่วนผู้ดูแลระบบ 2) การใช้งานในส่วนของอาจารย์ 3) การใช้งานในส่วนของนักศึกษา โดยใช้ฐานข้อมูล MySQL, ภาษา PHP, HTML, CSS, JQUERY, JAVASCRIPT, CodeIgniter Web Framework และโปรแกรม VISUAL STUDIO CODE ในการพัฒนา

ผลการประเมินความพึงพอใจของผู้ใช้พบว่า ผู้ใช้มีความพึงพอใจต่อระบบมีค่าเฉลี่ยเท่ากับ 4.14 คิดเป็นร้อยละ 82.80 ซึ่งความพึงพอใจของผู้ใช้อยู่ในระดับดีและสามารถใช้งานได้จริง

(ปริญญานิพนธ์นี้มีจำนวนทั้งสิ้น 106 หน้า)

คำสำคัญ : ระบบจองคิวสอบโปรเจคออนไลน์, เว็บแอพพลิเคชัน

อาจารย์ที่ปรึกษาปริญญานิพนธ์หลัก