ชื่อ : นายประติมากร ทองเพ็ชร์

ชื่อปริญญานิพนธ์ : ระบบบริหารจัดการร้านค้า

สาขาวิชา : เทคโนโลยีสารสนเทศ**-**คณะอุตสาหกรรมและเทคโนโลยี

มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล

ที่ปรึกษาปริญญานิพนธ์ : อาจารย์วิลาวรรณ สุขชนะ

ปีการศึกษา : 2560

**บทคัดย่อ**

ปริญญานิพนธ์นี้จัดทำขึ้นเพื่อพัฒนาระบบบริหารจัดการร้านค้า โดยการดำเนินธุรกิจในปัจจุบันต่างนำเทคโนโลยีที่ทันสมัยเข้ามาช่วยในการทำงาน ซึ่งการนำคอมพิวเตอร์และเทคโนโลยีเข้ามาช่วย การเพิ่มความปลอดภัยให้กับระบบบริหารจัดการร้านค้า การคำนวณราคาสินค้า การตรวจสอบสินค้าคงคลัง การสรุปรายรับ-รายจ่ายในแต่ละเดือน รวมถึงการออกรายงานต่าง ๆ ที่จะสามารถช่วยลดปัญหาและภาระต่าง ๆ ที่จะเกิดขึ้นได้และทำให้ร้านค้ามีข้อมูลที่มีความเป็นระเบียบมากยิ่งขึ้น

ระบบบริหารจัดการร้านค้าได้พัฒนาในรูปแบบของเว็บแอพพลิเคชัน แบ่งออกเป็น 4 ส่วน คือ 1) ระบบรักษาความปลอดภัย 2) ระบบสินค้าคงคลัง 3) ระบบคำนวณราคาสินค้าและ 4) ระบบออกรายงาน โดยใช้ฐานข้อมูล MySQL, ภาษา PHP ,Css3 และโปรแกรม Adobe Dreamveaver CS6 ในการพัฒนาเว็บแอพพลิเคชันขึ้น

ผลการประเมินความพึงพอใจของผู้ใช้พบว่า ผู้ใช้มีความพึงพอใจต่อระบบมีค่าเฉลี่ยเท่ากับ 4.14 คิดเป็นร้อยละ 82.80 ซึ่งความพึงพอใจของผู้ใช้อยู่ในระดับดีและสามารถใช้งานได้จริง

(ปริญญานิพนธ์นี้มีจำนวนทั้งสิ้น 81 หน้า)

คำสำคัญ : ระบบบริหารจัดการร้านค้า, เว็บแอพพลิเคชัน

อาจารย์ที่ปรึกษาปริญญานิพนธ์หลัก